Türsamäe külanõukogu
Türsamäe külanõukogu oli külanõukogu Eesti NSV-s aastatel 1945–1954. Türsamäe külanõukogu moodustati 1945 septembris Virumaal Vaivara vallas. Külanõukogu keskus asus Türsamäe asunduses. Seoses maakondade ja valdade likvideerimisega allutati Türsamäe külanõukogu 1950 septembris administratiivselt Narva Linna Töörahva Saadikute Nõukogule. 1954 juunis Türsamäe külanõukogu likvideeriti ja selle territoorium liideti Toila külanõukoguga.